གཏེར་ ཕྲིན་ལས་གླིང་པའི་གསུང་། གསར།

གཅོད་ཡུལ་
དག་སྣང་ལྷུན་གྲུབ་སྒྱུ་འཕྲུལ་རོལ་བ་ལས༔ གཅོད་ཡུལ་སྒྱུ་མའི་རྣལ་འབྱོར་ཡུམ་གྱི་དགོངས་པ་མཐར་ཐུག་བཞུགས༔ བླ་མ་ཡེ་ཤེས་མཁའ་འགྲོའི་སྐུ་ལ་ཕྱག་འཚལ་ལོ༔ དང་པོ་
དབང་སྡུད་ཟིལ་གནོན༌ནི༔ ཕཊ༔ བདག་འཛིན་མ་རིག་གཉིས་སུ་སྣང་བའི་སེམས༔ ཁམས་གསུམ་འཁྲུལ་བ་སྒྱུ་མའི་རང་བཞིན་རྣམས༔ སྐུ་གསུམ་ཡེ་ཤེས་རིག་པའི་
དབྱིངས་ཉིད་དུ༔ དབང་དུ་བསྡུས་ཤིང་ཟིལ་གྱིས་གནོན་པར་ཤོག༔ ཕཊ༔ སྐྱབས་སེམས་ནི༔ན་མོ༔ སྐུ་གསུམ་ཡེ་ཤེས་མཁའ་འགྲོའི་དཀྱིལ་འཁོར་ལ༔ བྱང་ཆུབ་སྙིང་
ྋཔོའི་བར་དུ་སྐྱབས་སུ་མཆྀ༔ མཁའ་ཁྱབ་གཉིས་འཛིན་འཁྲུལ་བའི་འགྲོ་བ་རྣམས༔ བླ་མེད་བྱང་ཆུབ་མཆོག་ལ་འགོད་པར་བྱ༔ _ཕཊ༔ བླ་མའི་རྣལ་འབྱོར་ནི༔
གྲུབ་ཐོབ་གཙོད་ཡུལ་བརྒྱུད་པའི་བླ་མ་ལ༔ གསོལ་བ་འདེབས་སོ་བདག་རྒྱུད་བྱིན་གྱིས་རློབས༔ བདག་འཛིན་ཞེན་བྲལ་ཕུང་པོའི་གཅེས་འཛིན་དོར༔ ཟབ་ལམ་
སྒྱུ་མའི་རྣལ་འབྱོར་མཐར་ཕྱིན་ཤོག༔ ཕཊ༔ ལུས་སྦྱིན་ནི༔ ཕཊ༔ འབྱུང་འདུས་སྙིགས་མའི་ཕུང་པོ་ཆེ་ཞིང་བརྗིད༔ དྭངས་མའི་རིག་པ་ཁྲོས་མའི་རྣམ་པར་ཐོན༔ ཕྱག་
ঘনঃ
51
18

50
གཡས་གྲི་གུག་བེམ་པོར་ཚད་ཙམ་གྱིས༔ བྷན་ཐོད་བདུད་རྩི་མི་མགོའི་སྒྱེད་པུ་དང་༔ཨ་ཤད་མེ་དང་ཧཾ་ཡིག་བདུད་རྩིའི་རྒྱུན༔ འཁོར་འདས་ཡོངས་ཁྱབ་མཆོད་སྤྲིན་
རབ་ཏུ་འཕྲོ༔ ཨོཾ་ཨཱཿཧཱུྃ་ཧ་ཧོ་ཧྲཱིཿ༔ ཅི་མང་བརྗོད༔ མགྲོན་སྤྱན་འདྲེན་པ་ནི༔ ཕཊ༔བདེ་ཆེན་མཐའ་བྲལ་ཆོས་སྐུའི་ཀློང་ཡངས་ནས༔ འཁོར་འདས་གཉིས་སུ་སྣང་བའི་མགྲོན་རིགས་
རྣམས༔ ཕུང་པོ་དགའ་སྟོན་སྒྱུ་མའི་མཆོད་སྦྱིན་གྱིས༔བསོད་ནམས་ཚོགས་ཆེན་རྫོགས་ཕྱིར་གཤེགས་སུ་གསོལ༔ ཕཊ་ཕཊ་ཕཊཿདཀར་མཆོད་དངོས་པོ་བདུད་རྩི་
འོད་ཟེར་བཅུད༔ ཟག་མེད་འདོད་ཡོན་དྲུག་ལྡན་གུས་པས་འབུལ༔ རང་རང་གང་མོས་འདོད་དགུའི་ལོངས་སྤྱོད་ནིའཛད་མེད་ནམ་མཁའ་མཛོད་ཀྱི་གཏེར་དུ་
འབུལ༔ དམར་མཛོད་ཤ་ཁྲག་བམ་རོ་རི་ལྟར་སྤུངས༔ མཁའ་འགྲོ་སྡེ་བརྒྱད་སྣང་སྲིད་ལྷ་འདྲེར་སྦྱིན༔ ནག་འགྱེད་ངོ་བོ་ཡེ་ཤེས་བདུད་རྩི་ལ༔ རྣམ་པ་གདོན་
བགེགས་ཡིད་དང་མཐུན་པར་སྦྱིན༔ ཐོག་མེད་དུས་ནས་ད་ལྟར་ཐུག་གི་བར༔ གཉིས་སྣང་འཁྲུལ་བའི་ལག་ཆགས་རྒྱུར་གྱུར་བའི༔ བུ་ལོན་བདག་པོ་ཀུན་ལ་ལྷག་
གཏེར་ ཕྲིན་ལས་གླིང་པའི་གསུང༌། གསར།

གཅོད་ཡུལ་ གཉིས་བྱོན། རྣལ་འབྱོར།
པར་སྦྱིན༔ཚོགས་གཉིས་རྫོགས་ཤིང་སྒྲིབ་གཉིས་བྱང་བར་ཤོག༔ ཕཊ༔ ཕཊ༔ ཕཊ༔དེ་ནས་ལྷག་མ་དང་བསྔོ་བ་ནི༔ ཕཊ༔ ལྷག་ལ་རེ་བའི་ཕོངས་པའི་འགྲོ་
བ་རྣམསགནས་སྐྱབས་མཐར་ཐུག་སྐྱོབ་པའི་ལོངས་སྤྱོད་སྦྱིན༔ ཕུང་པོའི་མཆོད་སྦྱིན་དུས་གསུམ་བསགས་པའི་དགེ༔ མ་གྱུར་འགྲོ་བ་ཡོངས་ཀྱི་དོན་དུ་བསྔོ༔ཀུན་
ཀྱང་སྣང་བ་སྒྱུ་མའི་འཁྲུལ་འཁོར་ཞིག༔ བདག་མེད་ཡུམ་གྱི་དགོངས་པ་མཐར་ཕྱིན་ཤོག༔ ཕཊ༔ ཆོས་སྦྱིན་དང་བསྔོ་སྨོན་གཞན་ནས་འབྱུང་བ་ཅི་རིགས་བྱ༔ རྒྱུན་ཁྱེར་ཟབ་པའི་མཐར་ཐུག་པ༔ ཉམས་སུ་
ལེན་པའི་སྐལ་བཟང་རྣམས༔ ཕུང་པོ་གཅེས་འཛིན་བདུད་བཅོམ་ནས༔ ཡུམ་དོན་ཡེ་ཤེསམངོན་དུ་འགྱུར༔ སམ་ཡ༔ རྒྱ་རྒྱ་རྒྱ༔ ཟབ་རྒྱ༔ གསང་རྒྱསྠི ཞེས་པའང་སྨོན་ལམ་ལས་ཀྱིས་འབྲེལ་མཐུན་གཉན་རིགས་ལྷ་སྲས་བསྟན་འཛིན་ རྒྱ་ མཚོ་དང༌ །སྦས པའི་
རྣལ་འབྱོར་སྤྲུལ་པའི་སྐྱེས་མཆོག་རིག་འཛིན་དཔལ་བཟང་ཟུང་གིས་ལྷ་རེག་བཅས་བསྐུལ་ངོར།རྒྱལ་རོང་བྲག་ལྷ་མགོན་པོའི་དབེན་གནས་སུ་རོ་སྙོམ་སྒྱུ་མའི་རྣལ་འབྱོར་༧ཀརྨ་བདེ་ཆེན་དཔའ་བོས་གཏན་ལ་ཕབ་པའི་ཡི་གེའི་འདུ་བྱེད་སྐུལ་བ་པོ་ཉིད་ཀྱིས་བགྱིས་པའོ། །
སརྦ་མངྒ་ལམ།།
18
53